
PARIS BUILDERS SHOW
Η Enterprise Greece στήριξε για 6η συνεχόμενη φορά την ελληνική παρουσία

Αθήνα, 15 Οκτωβρίου 2026 | Η Enterprise Greece υποστήριξε την εθνική συμμετοχή με 16 εταιρείες στη Διεθνή Έκθεση PARIS BUILDERS SHOW για 6η συνεχόμενη διοργάνωση, προβάλλοντας την τεχνογνωσία και τις παραγωγικές δυνατότητες του ελληνικού κλάδου δομικών υλικών. Η έκθεση πραγματοποιήθηκε από τις 28 Σεπτεμβρίου έως την 1η Οκτωβρίου 2026, στο εκθεσιακό κέντρο Paris Expo Porte de Versailles, στο Παρίσι.
Η ελληνική συμμετοχή εντάχθηκε με επιτυχία στο διεθνές επιχειρηματικό περιβάλλον της διοργάνωσης, όπου παρουσιάστηκαν εκθέτες από 36 χώρες, μεταξύ των οποίων η Ιταλία, η Ισπανία, η Πορτογαλία, η Γερμανία, η Εσθονία και η Πολωνία, δημιουργώντας ευκαιρίες εμπορικών επαφών και συνεργασιών για τις ελληνικές επιχειρήσεις.
Στην ευρύτερη διοργάνωση PARIS BUILDERS SHOW εντάσσονται η BATIMAT, η INTERCLIMA, η IDÉOBAIN και το RENODAYS Forum, συνδέοντας διαφορετικούς τομείς της κατασκευής, της ανακαίνισης και του κτιριακού εξοπλισμού. Ενδεικτικό της κλίμακάς της είναι ότι το 2024 οι BATIMAT, INTERCLIMA και IDÉOBAIN συγκέντρωσαν συνολικά 2.202 εκθέτες και 135.945 επισκέπτες, με αύξηση της επισκεψιμότητας κατά 15% έναντι του 2022.
Η έκθεση προσέλκυσε επίσης επαγγελματίες από αγορές της Βόρειας και της Υποσαχάριας Αφρικής, ιδίως από γαλλόφωνες χώρες που διατηρούν στενούς εμπορικούς δεσμούς με τη Γαλλία. Η παρουσία τους διεύρυνε τις δυνατότητες επιχειρηματικών επαφών και συναντήσεων B2B, προσφέροντας στις ελληνικές επιχειρήσεις ευκαιρίες διερεύνησης συνεργασιών πέραν της γαλλικής αγοράς.
Η καινοτομία αποτέλεσε βασικό άξονα της φετινής διοργάνωσης. Τα Innovation Awards συγκέντρωσαν 278 υποψηφιότητες το 2026, αυξημένες κατά 21% σε σχέση με την προηγούμενη διοργάνωση, αναδεικνύοντας τη δυναμική ανάπτυξης νέων υλικών, τεχνολογιών και κατασκευαστικών λύσεων.
Οι επιχειρηματικές συναντήσεις B2B και η ανάπτυξη εμπορικών επαφών αποτέλεσαν κεντρική διάσταση της έκθεσης. Στον απολογισμό τους, τόσο η διοργάνωση όσο και οι συμμετέχουσες εταιρείες, υπογράμμισαν τη συμβολή των προγραμματισμένων συναντήσεων στην προσέλκυση δυνητικών πελατών, αναφέροντας αυξημένες και ποιοτικές εμπορικές επαφές, με έμφαση στην ποιότητα των επαγγελματικών συζητήσεων και στη συνέχιση των επαφών μετά την έκθεση για τη διερεύνηση συνεργασιών.
Οι ελληνικές επιχειρήσεις πραγματοποίησαν συναντήσεις B2B με δυνητικούς αγοραστές και συνεργάτες, με αντικείμενο την παρουσίαση των προϊόντων τους, τη διερεύνηση συνεργασιών και την ανάπτυξη δικτύων διανομής στη γαλλική και σε άλλες διεθνείς αγορές.
Το εθνικό περίπτερο επισκέφθηκαν στελέχη του Γραφείου Οικονομικών και Εμπορικών Υποθέσεων της Πρεσβείας της Ελλάδας στο Παρίσι, οι οποίοι συζήτησαν με τους εκπροσώπους των επιχειρήσεων τις προοπτικές τους στη γαλλική αγορά, υποστηρίζοντας την ανάπτυξη νέων εμπορικών επαφών.
Αναφερόμενος στην εθνική συμμετοχή, ο Διευθύνων Σύμβουλος της Enterprise Greece, Δρ. Μαρίνος Γιαννόπουλος, δήλωσε: «Ο κλάδος δομικών υλικών αποτελεί σημαντικό πεδίο ανάπτυξης της ελληνικής εξαγωγικής δραστηριότητας. Οι επιχειρήσεις του συνδυάζουν παραγωγική εμπειρία, τεχνογνωσία και καινοτομία, προσφέροντας λύσεις για τις σύγχρονες απαιτήσεις της κατασκευής και της ανακαίνισης. Η PARIS BUILDERS SHOW δίνει τη δυνατότητα να αναδείξουν αυτά τα πλεονεκτήματα και να προσεγγίσουν νέους πελάτες και συνεργάτες. Η Enterprise Greece υποστηρίζει την εξωστρέφεια του κλάδου με σαφή προσανατολισμό- στοχευμένες επιχειρηματικές επαφές, νέες εμπορικές συνεργασίες και διεύρυνση των ελληνικών εξαγωγών. Στόχος μας είναι η συμμετοχή των επιχειρήσεων να αποκτά συνέχεια και να μετατρέπεται σε σταθερή παρουσία στις αγορές του εξωτερικού, ενισχύοντας τη θέση της ελληνικής παραγωγής στις διεθνείς αγορές».

Enterprise Greece
Η Εταιρεία Enterprise Greece (Ελληνική Εταιρεία Επενδύσεων και Εξωτερικού Εμπορίου Α.Ε.) είναι ο αρμόδιος εθνικός φορέας, υπό την εποπτεία του Υπουργείου Εξωτερικών, για την προσέλκυση επενδύσεων στην Ελλάδα και την προώθηση των εξαγωγών, με στόχο να προβάλλει τη χώρα ως ελκυστικό επενδυτικό προορισμό και να προωθεί τα ανταγωνιστικά εξαγωγικά προϊόντα και υπηρεσίες της Ελλάδας.

Περισσότερες Πληροφορίες για συντάκτες: ENTERPRISEGREECE | Γραφείο Τύπου– 210 3355705, Χρήστος Ρουμελιώτης  c.roumeliotis@eg.gov.gr
[image: _Eg_Α4.png][image: _Eg_Α4.png]
image1.jpeg
ENTERPRISE
Z= GREECE




image2.png
Baoihioong Zogiag 109, 115 21 Abriva 109 Vasilissis Sophias Avenue, 115 21 Athens, Greece

T 210 335 5700 T +30 210 335 5700

Fax: 210 324 2079 Fax: +30 210 324 2079
info@enterprisegreece.gov.gr info@enterprisegreece.gov.gr
info@eg.gov.gr info@eg.gov.gr

enterprisegreece.gov.gr




